Mage Company Архиви - Big Box Gamers\nАрхив за етитет: Mage Company\nНови протектори за карти от Mage Company\nсептември 3, 2019 Деян Георгиев 'BigBoxGamer'\tВашият коментар\nАко сте маниаци в тунинговането на игрите си, вероятно имате органайзери, подобрени компоненти и всякакви други скъпотии, които със сигурност надскачат цената на базовата игра. Ако сте кежуъл геймър или пък имате много пари и не се занимавате толкова с предпазването на компонентите си, тази статия не е за вас.\nПовечето геймъри обаче знаят колко важно нещо са протекторите за карти. Да, аз самият не слийввам всичките си игри, но някои определено имат нужда. Има всякакъв вид размери от всякакви компании, но ако не сте разбирач или не се опитвате да бъдете в тези среди, най-често търсите скъпите, които изглеждат и се усещат яко и онези евтините, които се лепят една с друга и ги псувате всеки път, когато играете с тях. И въпреки това, почти винаги прибягвате точно към евтините, защото, ами… евтини са. Ако трябва да слагате протектори на Smash Up и всичките му разширения, ще трябва да продадете останалата си колекция от игри, ако искате нещо качествено.\nMage Company произвежда нова линия premium протектори, които се доближават като цена към ниския клас, но качеството не отстъпва с много на стандартните висококачествени протектори.\nРазнообразието е огромно – над 35 различни размери протектори, така че е вероятно да откриете нужния за вашата игра със странни карти.\nЗа да бъда по-конкретен, ето и списък на някои от игрите, за които можете да намерите протектори в списъка на Mage Company:\nMiddara, Cmon Games, Zombicide character cards, Etherfields, Scythe, FFG Games, Tiny Epic Games, 7th Continent, Gloomhaven, Necromunda, Bloodbowl, Kingdom Death Monster, както и всички Games Workshop игри.\nЗа Magic играчите или пък за тези, които искат да се погъзарят малко с цветовете, ето и някои от версиите за матиран цвят на гърба – жълт, червен, бял, лилав, оранжев, розов, кафяв и дори азурен.\nЗа повече инфо или директна поръчка, можете да разгледате сайта на Mage Company или да пишете на техния имейл – magecompanyinfo@gmail.com\n[button color=“green“ size=“medium“ link=“http://magecompanygames.com/shop/mcg-premium-mini-square-sleeves/“ target=“blank“ ]Mage Company Premium Card Sleeves[/button]\nMage Companyаксесоари за игри\nHoyuk: Anatolia – една-две стъпки в правилната посока\nфевруари 3, 2016 Камен Цветанов\tВашият коментар\nКакто почти никой от вас не знае, Hoyuk е една от любимите ми игри. Не защото е с добри компоненти или защото е сравнително бърза, а най-вече заради лекотата, с която се играе. Е, и темата на играта, де. Ако ви интересува повече информация за играта или просто ви е чудно защо не знаете нищо за нея, имаме какво да ви предложим – разгледайте подробното ревю на Деян тук:[button color=“green“ size=“medium“ link=“http://bigboxgamers.com/hoyuk-review/“ target=“blank“ ]Ревю на Hoyuk[/button]\nСега по същество. Hoyuk e страхотна игра (няма да ми омръзне да го повтарям!) и като ходих миналата година в Ессен, нямаше как да не бъда заинтригуван от появата на експанжъна Hoyuk: Anatolia. На пръв поглед това, което предлагаше звучеше повече от обещаващо и след сравнително кратък разговор с Александър от Mage Company, експанжъна беше в мен. Сега дойде времето да ви разкажа за това, което представлява и да ви кажа какво мисля за ефекта му върху играта.\nВ кутийката на експанжъна има един борд с различни постижения на него, една купчина картонени токънчета и по 5 дървени капчици, 2 дървени сърца и 2 дървени тотема в пет цвята (както и книжка с правила, разбира се). Като качество на изработката, мога да кажа, че експанжъна не разочарова и запазва високото качество на дървените и картонените компоненти. Началото беше много добро, да видим продължението.\nПравилата бяха малко, около 5 страници на всеки език, но според мен напълно достатъчни. Не мисля да ги обяснявам подробно, всеки може да си ги намери в интернет, ще ви напиша какво не ми хареса. Имаше някои неточности, но те бяха заради неправилна интерпретация от моя страна, нещо, което бързо коригирах. Това, което ме притесни обаче беше, че правилата общо взето казват, че се добавят постижения в играта, като трябва да жертвате част от действията си, за да ги изпълните. Звучеше като доста сложна задача и определено се притесних дали играта няма да се усложни ненужно. Също така, малко странно ми беше, че това допълнение не може да се играе с другото допълнение на играта, както и няколкото реда в правилата, които обясняват, че трябва да не използваме част от базовата игра. Няма много логика, правиш нещо и после казваш да не се използва. Помислих си „Както и да е, явно дизайнерът има причина да го направи.“ и започнах да обяснявам на другите. След обясненията и една пица с чаша сок, започнахме играта и забелязах интересни промени, затова мисля, че е време за най-важната част от това ревю, а именно геймплеят.\nСамата идея на експанжъна, доколкото първоначално разбрах, е да разчупи играта и да я направи доста по-динамична, във всеки смисъл на думата. С такава нагласа започнах да обяснявам и да играя. Всеки си избра две от трите постижения и започнахме да строим с пълни сили, като в началото аз не обръщах кой знае какво внимание на новите елементи. Нещата продължиха така до момента, в който започнах да получавам действия, които не мога да играя и чак тогава разбрах каква е идеята. Преди, в базовата игра, много често ми се случваше да играя само две от трите си действия заради невъзможност да играя третото. Това беше и първото ми силно впечатление от експанжъна – вече можех да заменя третото действие за тотем или капцича, което осмисляше нещата по някакъв начин. „Много хитро!“, помислих си. Сега вече имах доста голям избор, без да е кой знае колко сложен.\nМалко по-късно видях състезателният аспект и защо са махнали част от правилата в базовата игра. Тези токъни, за които казах при компонентите имаха силен състезателен аспект, защото ако някой ги вземе преди вас, шансът ви намалява и така с всеки изминал ход става все по-ограничаващо и напрегнато за събиращите токъни. Не случайно това постижение даваше с 3 точки повече от другите. Разбира се, беше доста по-сложно от останалите две. Колкото до базовата игра, специалните умения биха навредили доста на баланса на този експанжън, тъй като с тях се бутат и строят сгради на поразия, а целта на експанжъна е да си запазите сградите до постигане на целта. Използването на специалните умения би направило играта още по-агресивна, а това не е нещо, което бихте искали в семейна игра, нали? Нека продължим.\nКраят на играта дойде и единственото нещо, което липсваше, беше… трудност. Да, казах ви, че се притесних да не би постиженията да са много трудни за осъществяване, но за своя изненада станах свидетел на точно обратното. Абсолютно всички постижения бяха изпълнени с лекота, нещо, което малко ме озадачи. Самата идея на постиженията според мен е да са някакво предизвикателство, да се стигне до ситуации на дилема в играчите, а това нито веднъж не се случи. Ако правилата се променят малко и само един играч може да спечели даденото постижение, ще се получи тази сложност на избора, без да се усложняват правилата. Това, разбира се, е съвсем малък проблем на фона на това, с което допринася експанжъна, но това ще го разберете в крайната ми оценка за експанжъна, ето я и нея.\nHoyuk: Anatolia за мен изкачва Hoyuk на следващото стъпало. Внася разнообразие, добавя вариант за използване на иначе невъзможни действия за нещо полезно, дори забързва играта. Да, когато някой играч си направи постиженията, играта свършва! Това повишаване на динамиката и внасяне на нужни, според мен, елементи в играта правят Hoyuk: Anatolia задължителен експанжън към базовата игра. Има какво да се желае, разбира се, но това е в реда на нормалното – ако не искахме нещата да се развиват, щяхме да играем само шах или табла. Предполагам, че само при петима играчи експанжъна ще покаже пълния си потенциал, защото сега беше лесно, неочаквано лесно. Дори и да е така обаче, за мен това си остава един страхотен експанжън, на една страхотна игра!\nОправя проблема с третото действие от базовата игра\nПрави играта по-състезателна, но не по-сложна\nПрекалено лесни за изпълняване постижения\nНевъзможност да се играе в комбинация с другия експанжън на играта\nHoyuk: Anatolia ни бе предоставен от Mage Company, научете повече за тях тук: [button color=“green“ size=“medium“ link=“https://www.facebook.com/magecompany/“ target=“blank“ ]Mage Company[/button]\nMage Companyкрасиви игриразширениясемейни игри\nRaid and Tade – особено ревю\nноември 2, 2015 Деян Георгиев 'BigBoxGamer'\tВашият коментар\nПреди да започна, трябва да ви предупредя. Играл съм играта само веднъж! Това се случва много рядко преди да правя ревю. За съжаление, случаят е такъв, защото бързам да ви запозная с играта, докато върви Кикстартър на първото голямо разширение. За щастие, няма да се налага да я играя пак скоро време.\nНе е това, което прави ревюто ми особено обаче. Странното в ситуацията е, че това е игра, която на теория звучи добре, на правила звучи супер, дори сега като се сетя за принципа на игра си представям една страхотна игра! На практика обаче, нещата не стоят съвсем така. Отбелязвам факта, че съм я играл само веднъж, но знам какво ще се подобри в опита ми с нея от повторно изиграване и какво не.\nВ играта има някои много яки идеи, има хвърлен и много труд по компонентите. Защото нека ви кажа – Компонентите са повече от страхотни!\nRaid and Trade е приключенска игра с модулна карта и фигурки. Плочките са с отлично качество, а фигурките са детайлни. Картите имат изчистен арт дизайн, а артът е чудесен и създава атмосфера. Стилът и темата ще ви напомнят на Borderlands, а самата историята малко на Bright Future.\nRaid and Trade е постапокалиптична игра, в която играчите са самотници бродещи из трудния и празен от ресурси свят след третата световна война. Те се опитват да влязат в заветния „Златен град“, но за да го направят трябва да бъдат достойни. Или да са твърде умели, или да са твърди морални или да са твърде лоялни.\nИграта на пръв поглед е сложна, но като разберете правилата всъщност е простичка. После като поиграете осъзнавате колко малки правила сте изпуснали и пак разбирате, че е сложна. След като свърши играта осъзнавате колко малко неща сте правили и пак разбирате, че е простичка. Абе не е много просто да е сложна и просто едно временно… Твърде сложно изречение.\nИскам да кажа следното: Играта е доста особена и усещането за игра тотално се разминава с интересните правила.\nНападения и търговия\nИграта спазва името си, защото 90 процента от времето си ще прекарвате точно в това – нападение и търговия.\nЗа съжаление, нападението не е толкова интересно, колкото звучи. Всичко, което ще правите е да застанете до маркер с къщичка, да похарчите малко енергия и да теглите карта от тесте с къщички. Картите са два вида.\nХвърляте зар и имате 50 процента шанс да вземете нещо много добро или нещо, което е… ами… и това става.\nИмате избор да поемете лош морал и да ограбите нещастните хорица, но пък да вземете яката плячка или пък да вземете 1 точка добър морал и да оставите хората на мира.\nПлячката всъщност са ресурси. Всичко в играта ще се върти около безброй токъни с ресурси, които ще теглите от торба, когато грабите. Ресурсите ви трябват, за да можете да си изобретите нещо, което да ви помогне в играта или пък за храна, която ви дава допънителни действия.\nФактът, че ресурсите се теглят на сляпо бута играта към постоянна търговия, която ние рядко правихме. Всъщност тя е изключително важна, защото вие може да имате всякакви безполезни боклуци в раницата си, а някой друг нагъл тип да прахосва ненужните за него и безценните за вас чорапи, които е намерил в нечия кухня.\nАко не се разберете за ресурсите, винаги можете да се нападнете и победителят да отмъкне два куфара куршуми и детски потничета от другия.\nНяма какво толкова да се каже за тях. Една от основните точки в кикстартър кампанията на MAGE бяха уникалните зарове за всеки играч. Наистина, те са нещо различно, защото всяка страна има два символа – един за атака и един за защита. Освен това всеки персонаж си има свой зар, където може да се открие един специален символ – той може да активира специалното умение на персонажа. Точно така, специалните ви умения важат само в битка.\nЗа съжаление битките страдат от два големи проблема:\nТе са абсолютно случайни. Атакуващият хвърля един зар, а защитникът може да хвърли, може и да не хвърли зар. После се сравняват символите и има малък шанс за победа. Разбира се, могат да се случат и специалните умения.\nСлучват се изключително рядко! Съвсем е възможно да изкарате цяла игра без битки. Първо, те са скъпи за инициирани (ще стигна и до енергията) и второ, играта предоставя доста начини за отбягване (било с умения или карти).\nВсъщност, липсата на битките между играчите е една от основните причини играта да е такова разочарование за мен. Защо? ЩЕ разберете в заключението.\nИзползването на енергия за ходове е интересна идея… само идея. Играта е на рундове. Всеки рунд свършва, когато всички са си изразходвали всичката енергия. По време на хода си можете да правите едно движение и едно действие. Всяко действие изисква различно количество енергия.\nЕто къде е и големият проблем. Диапазонът на количество енергия, което изискват действията е огрооомен. Измайсторяването на предмети и търгуването изисква само 1 енергия, битката 5, а честната работа за лоялност към Златния град(тестване на лекарства) изисква 8 или 10!\nЗа един ход вие имате 15 енергия. Ако направите едно тестване на лекарства за 10 и няколко движения (те също изискват енергия), тогава вие можете да чакате 20 минути, докато другите си изиграят техните ходове само в крафтване и търговия. Най-лошото в случая е, че крафтването е с пъти по-интересно от работата за лекарства!!! Крафтването е като вдигане на ниво – избираш си нови умения. Тестването е просто вземане на токън „услуга“ – или както го наричаме, вдигане на морала.\nПерсонажите и крафтването\nМоже би най-интересната част от играта е разнообразието на персонажите. Освен, че всеки си има собствено специално умение (което почти не се ползва), всеки си има и собствено тесте с предмети, които би могъл да изработи (craft). Това, на практика са специалните умения. Тестето е голямо, но всеки има около 4-5 различни вида по няколко пъти. Защо по няколко пъти? Ами… защото са еднократни. Да, понякога трябва да събирате ресурси в продължение на три-четири хода и да харчите много енергия за това, само за да си вземете карта, която ви дава малко енергия.\nОсновната причина да си вземате крафт карти е да си вдигате точки „умение“ (всяка карта има определен брой точки бонус), което е единият от начините на победа, но щеше да е по-задоволително уменията да си струват повече. Добре де, трябва да призная, че някои са по-добри от други и може би си заслужават, но в общия случай, ако не смятате да печелите с точки умения, тогава едва ли ще имате много предмети. От друга страна, можете да ги търгувате… Ммм, пак не съм сигурен колко точно си заслужават.\nНачините за победа са три. Или събирате 20 точки „умения“ по начин, който вече обяснихме, или събирате 10 точки морал или изпълнявате три задачи, които винаги са на разположение в страни.\nНякои от тези задачи са по-силни, други по-слаби и всички ви дават някакво умение. Изпълняват се изключително трудно и човек трябва да се замисли дали изобщо иска да се занимава с тях. Всъщност, това важи за всичките три начина на победа. Всеки от начините за победа изисква отдаденост и въпреки „свободната“ форма на играта, ако не се насочите рано към някое от тези три неща, има опасност играта да се затлачи.\nПравилата са като цяло лесни за научаване… ако има кой да ви ги разкаже. Книжката изглежда лесна за разбиране с много примери и картинки, но истината е другаде. Всъщност има доста малки правила, които имат нужда от разясняване, а в книжката са отбелязани с две изречения. Някои супер важни правила пък са удавени в средата на някое малко изречение в океан от текст. Освен, че не са много ясни и добре подредени, най-големият им минус е, че в кутията няма никакви референции. Нито отзад върху книжката, нито на плочки, нито на карти. Всяко малко правилце, което изникне като съмнително трябва да се рови из не особено добрата книжка. Това си е трудоемко.\nRaid and Trade има някои доста интересни идеи. Пътуването по картата е оригинално и иновативно, въпреки, че на други хора от компанията им беше дървено и странно. За мен пък доста от другите неща ми бяха такива. Много от механиките звучат интересно на теория, но на практика се оказват ръбати и неизпипани.\nПовтарям, бързах да изкарам това ревю и не съм играл много пъти играта, но усещането, което създава играта едва ли ще се промени със следващо изиграване.\nОчаквах това да бъде силно тематична игра с приключенски елементи и развиване на история. Вместо това, тя се оказа безкрайно вършене на едно и също нещо, което трябва да се направи. Да, играта ви предоставя избор от неща и ви казва – „ваш избор, светът е отворен“, но истината е следната: Ако искате да сте успешни, трябва да си изберете път в началото на играта и всичко, което ще ви докара до целта ви ще се усеща като работа. Най-логичните действия понякога са скучни и на всичкото отгоре трябва да чакате дълго преди да дойде следващият ви ход.\nЗа мен, Raid and Trade е от онези игри, които имат твърде голям хайп в Кикстартър, но накрая не се оказват нищо особено.\nПризнавам си, аз също бях зарибен от същия хайп. За съжаление, играта не може да намери място в колекцията ми, но пък тя би имала своята аудитория. Ако сте готови да пренебрегнете дългото чакане и някои по мудни правила, темата всъщност е доста оригинална, а компонентите и артът са страхотни.\nНе мисля, че играта има дълбочина, но преиграваемостта е огромна. Аз лично не бих инвестирал повече време в нея и колкото да са готини пичовете от MAGE, съжалявам… този път просто не се е получило.\nНевероятни компоненти и арт\nИновативни идеи, които не работят добре\nНеизпипана книжка с правила\nПриключенска игра без никакво приключение\nМожете да закупите играта от тук:\n[button color=“green“ size=“medium“ link=“http://boardgames-bg.com/raid-and-trade-cora-character-box-ks-exclusives-nastolna-igra.html“ target=“blank“ ]Raid and Trade[/button]\nАко имате играта и ви е харесала или пък искате да си поръчате разширението преди да имате базовата, можете да кликнете на бутона отдолу:\n[button color=“green“ size=“medium“ link=“https://www.kickstarter.com/projects/magecompany/raid-and-trade-war-on-the-streets“ target=“blank“ ]Raid&Trade: War on the Streets[/button]\nMage Companyзабравени игриигри разказващи истории\nЕнциклопедия, Интервюта, Настолни игри\nИнтервю с MAGE Company\nянуари 22, 2015 Деян Георгиев 'BigBoxGamer'\tВашият коментар\nАлександър Аргилополус и Майкъл Андресакис са собственици на една изгравяща компания на пазара – MAGE Company. Да, тя съществува от няколко години, но от скоро тя започва да излиза все повече и повече напред сред големите в бизнеса. Може би най-известната им игра до този момент е 12 Realms, но тази година се очаква нов абсолютен хит от тях – Raid & Trade. Това е интервю и с двамата.\nМожете да прочетете нашите ревюта на две от техните игри, като кликнете на бутоните отдолу.\n[button color=“green“ size=“medium“ link=“http://bigboxgamers.com/12-realms-review/“ target=“blank“ ]12 Realms[/button] [button color=“green“ size=“medium“ link=“http://bigboxgamers.com/hoyuk-review/“ target=“blank“ ]Hoyuk[/button]\nОтносно вас и настолните игри\nПомните ли първите настолни игри, които някога сте играли и какво беше чувството?\nАми, това е почти невъзможно, може би Монополи или нещо подобно, но чувството е винаги същото… Основно, тогава беше по-забавно, защото хората обичаха повече да играя и по-малко да критикуват.\nКоя е последната настолна игра, която играхте наскоро?\nDungeon Fighter и честно казано не ни хареса. Ние не си падаме по този тип игри.\nКак мислите, че са се развили игрите от първия път, когато сте играли?\nАми, те са като технологиите. От първия телефон… до тъч скрийн айподите. Игрите са се развили много, но някои от старите все още остават на върха! Ах, този… Heroquest.\nКакво най-много харесвате в настолните игри?\nТе те карат да избягаш от реалността и да навлезеш във фантастичен свят, където следваш съвсем други правила.\nОтносно Mage Company\nКога започнахте компанията си, ти и Майкъл Андресакис?\nMage company беше създадена от мен и моя партньор Майкъл. Идеята ни дойде, когато бяхме на около 13 години и играехме няколко игри с карти. Мислихме си да си създаваме наши игри. Стартирахме MAGE в края на 2010 и ето ни сега тук. А относно защо сме създали MAGE, това е доста очевидно… ние обичаме игри.\nКоя ви е любимата игра на MAGE?\n12 Realms и Raid and Trade.\nКое е най-важното качество за един дизайнер на игри?\nДа бъде креативен, да приема критика, независимо от това дали е негативна или позитивна, да бъде отворен към промени, да участва в рекламни дейности, да не копира просто други игри от пазара.\nКолко време средно отнема правенето на настолна игра?\nНяма такова време, тъй като всяка игра е различна. Пример за това – от една страна имаме Love Letter, а от друга Elder Sign – ден и нощ. Всяка игра е напълно различна. Имаме нужда поне от година, за да издадем игра, след като вече сме написали правилата. Това е заради рекламата, която трябва да й изградим преди това.\nСпоред теб и Майкъл, коя е най-трудната част от процеса на създаване?\nНе можем да разграничаваме нещата. Всяка част си има своите трудности, да бъдем откровени. Няма такова нещо като лесна част.\nИмате ли някои забавни спомени от процеса по създаването на някоя игра и ако да – можете ли да споделите един или два?\nТвърде много, но повечето са с игри на думи или нещо такова. Наскоро завършвахме новата си игра – Raid & Traid, бяхме зациклили на „времето за чакане по време на чуждите ходове“ и се чудихме как да го редуцираме. Сред всички хора, които бяха на масата, имаше едно момиче, което също играеше с нас. Та ние спряхме да играем и започнахме да спорим как ще оправим проблема с чакането. Нали се сещаш, всички говорихме едновременно и след около час, тя вече беше заспала от чакане.\nМожете ли да ми разкажете за вашия опит с Кикстартър?\nТруден, състезателен, винаги търсим нови идеи, по-добри игри, по-широка реклама, контакт с хората. Това изисква много работа и вероятно могат да се появят няколко грешки. Като цяло е много предизвикателно.\nКак решавате какви ще бъдат „Stretch goal”-овете (бонуси при постигнати цели в цената) в проектите ви в Кикстартър?\nАми, това е доста трудно. Има връзка с правилата на играта, стила, цените, как хората биха гледали на производството, ако може да ги представим по-добре. Има много фактори, които финализират целите в един проект.\nРазкажете ми за проектите на MAGE Company, които в момента са в Кикстартър?\nВ момента върви кампания за Hoyuk: Anatolia, разширението за Хоюк. „Миролюбива долина, където 5 клана са се установили от поколения насам, събирали са реколта, отглеждали са животни и са възпитали децата си – сега там има проблем. Пренаселено е. Земята е оскъдна, но не и амбициите. Всеки клан се бута да се сдобие с повече и повече земя, за да се придвижи напред в целите си, което предизвиква другите кланове да имат по-малко земя за обработване. Гоненето на миролюбиво съжителство се е сменило с амбициите на всеки клан за лична власт. Вече трябва да поведете вашия клан към победа или долината няма да се нарича повече ваш дом!“\nСтрахотните компоненти в Hoyuk!\nКак ви хрумна идеята за тази игра?\nТова беше игра за принтиране, която има награди от Франция. Ние я свалихме, играхме я, чудихме се защо не е издадена официално и се заехме с тази работа. 🙂 Бързо и тихо..!\nВ Кикстартър има официално разширение за Hoyuk. Планирате ли бъдещи разширения, както го правите за 12 Realms?\nДа и едно от тези разширения е Месопотамия, където клановете ще развиват изкуството на войната, каквото е било по това време. Веднага щом сме готови с разширението ще публикуваме повече информация.\nСпоменахме 12 realms…\nМислите ли, че сте най-известни с играта 12 Realms?\nНе знаем. Когато стартирахме MAGE с Майк си казахме, че искаме да направим различна игра и това е, което направихме. Всяка игра си има своите забавни моменти. Мисля си, че привличаме към нашата компания хора с различни стилове. Може би 12 Realms ни помогна малко повече.\nЗащо смятате, че тя е най-популярната ви игра?\nТова е заради приказките, приказните светове, геори, великолепните миниатюри, шарени компоненти. Комбинирай всички тези елементи и ето че имаш вкусно ястие. 🙂\nАко трябваше да избирате, кое би било – страхотни компоненти и посредствен геймплей или страхотен геймплей и посредствени компоненти?\nСтрахотен геймплей и посредствени компоненти. Можеш да смениш компонентите, но геймплеят трябва да бъде добър.\nКоя е най-добрата част в 12 Reams, според вас?\nНие смятаме, че това е целия проект, но ако трябваше да избираме, тогава ще кажем така – Арт, миниатюри, механики.\nКакво е бъдещето на 12 Realms? Ако ще има 12 дъски като „12 реалности“, кога планирате да пуснете всички реалности?\n12 Realms е пусната на пазара. През Март пускаме: Ancestors Legacy, където още 4 реалности са включени плюс зони за базовата игра и разширението. Ghost Town е секретна реалност и зоната Ghost Galeon. През април пускаме Кикстартър за последното голямо разширение – Bedtime Stories с последните 4 реалности и така всичко става 13 реалности.\nА след това – ще има ли разширения?\nСъс сигурност ще има голяма кампания за миниатюри. Наистина голяма кампания. За други разширения – подготвили сме нещоо уникално, но все още не можем да разкрием нищо.\nПроектът Raid & Traid все повече се разраства!\nОчаквате ли тази игра да бъде хит и какво смятате, че я прави уникална, като имате предвид стотиците игри, които постоянно се появяват на пазара?\nЕ, няма много игри като тази. Тя не е сериозна, не е и анимационна. Има голямо разнообразие от напълно различни компоненти, уникални зарове, миниатюри, токъни, дъски, плочки, карти с различна големина, сценарии, специални дъски, истории, ние сме вкарали много идеи в играта. Тема, история, арт и механики се сливат приятно и вярваме, че играта ще се представи добре. Всъщност, самите ние ще направим английската, френската, испанската версия, а сега работим върху немската.\nКакво е бъдещето на Mage Company?\nПрограмата ни е пълна за много време напред ако говорим за игри. Нашият опит с Кикстартър се разраства, от тази година започваме да посещаваме повече изложения и също така ще присъстваме на UK Expo от тази година. Планираме и някои стъпки за щатите. Никой не знае какво ще е бъдещето всъщност. Ние просто бачкаме здраво и се опитваме да го изградим сами. 🙂\nИ последно – един лигав въпрос! Ако животът ви беше настолна игра, каква би била и защо?\nУау, това е наистина трудно…ами, шах. Един грешен ход може да се окаже фатален за играта.\nМожете ли да споделите няколко думи за бързо нарастващата настолна общност в България?\nСилно препоръчваме да започнете да играете. Може би някои смятат това за странно, но не е. Ще срещате нови хора, ще създавате приятелства, това е по-добре, от колкото да стоите пред компютър. Настолните игри могат да предложат информация, забава и добра компания. Правете малки сбирки, стъпка по стъпка, извикайте приятел да се присъедини, препоръчайте игра в работата, в училището си. Настолните игри се раздвижват наистина бързо по целия свят, бъдете част от тази общност и открийте усещания, които не сте изпитвали никога преди това.\nМожете да подкрепите кампанията за разширението на Hoyuk, като кликнете на бутона отдолу!\n[button color=“green“ size=“medium“ link=“https://www.kickstarter.com/projects/magecompany/hoyuk-anatolia“ target=“blank“ ]Hoyuk: Anatolia[/button]\nЗа да научите повече за MAGE Company, натиснете този бутон!\n[button color=“green“ size=“medium“ link=“http://www.magecompany.com/“ target=“blank“ ]MAGE Company[/button]\nМного бутони, много нещо! Ако сте харесали това интервю и бихте желали да бъдем още по-добри в работата си, моля да ни подкрепите като направите малко дарение. Така ще имате шанса да получите като благодарност подарък – игра!\n[button color=“purple “ size=“small“ link=“http://bigboxgamers.com/donation/“ target=“blank“ ]Дарение[/button]\n12 Realms – настолна игра за колекционери\nянуари 7, 2015 Деян Георгиев 'BigBoxGamer'\tВашият коментар\nОт вратата за краката. Понякога игрите продават с компонентите си, а не с механиките си. Това Е такава игра. Но значи ли това, че механиките всъщност не струват? Съвсем не.\nПреди няколко години на пазара се появи една страхотно изглеждаща игра със свежа тема. Mage Company, вече най-известни точно с тази игра, произведоха игра, която не беше много добре приета от повечето ревюъри, а също и оценките в Boardgamegeek. За съжаление, хората твърде много се влияят от тези оценки. В това число се включвам и аз. Защото така и не се реших да си купя 12 realms. Сега, когато стои на рафта ми си казвам – Понякога е по-добре да съдим по корицата на книгата, а не по това, което хората казват за съдържанието й.\n12 Realms е игра, в която герои от приказките (и не само) се борят срещу стереотипни създания от известни приказки, легенди или типажи, спадащи към някои класически архетипи.\nАко сте играли видео играта Alice: Madness, в която Алиса от страната на чудесата се бори с чудовища… е нещо такова е, но не чак толкова мрачно. С по-малко остри предмети. С по-малко кръв. С по-малко кошмари.\nВсъщност точно обратното.\n12 Realms е една от най-добрите семейни игри, които съм играл.\nКато казвам семейна игра, нямам предвид елементарна и скучна. Нека си признаем, много често ние, геймърите, точно това си представяме всеки път щом някой ни предложи да играем нещо такова или просто видим шарена кутия. Сякаш имаме страх от хубавите компоненти и шарените картинки. Може ли нещо толкова добре изглеждащо да бъде добро?\nИма…! Източник: Boardgamegeek\n12 Realms ме изненада с това, че има някаква дълбочина. Не много, но достатъчно, че да ни накара да искаме още и още. Да опитваме още комбинации, да пробваме различни персонажи, да пробваме с разични реалности (дъските за играта). Защото тази игра има всички фактори за добро преживяване в семейна обстановка.\nСтряскащо красиви компоненти\nКакви пък са тези пък чак пък толкова добри пък компоненти?\nДа започнем от фигурките. Детайлно изработени и тематично произведени за играта. Не са оцветени, но това щеше да оскъпи така или иначе не толкова евтината игра. Във всеки случай получавате голямо количество фигурки и няма да останете разочаровани. Ако искате още по-тематично изживяване ви препоръчвам да си купите и пакетите с фигурки за трите сгради – конюшня, кръчма и базар (битак). В играта са само токъни, но 3D елемента на тези сгради от пакета създава свят, в който и на вас ще ви се прииска да бъдете. Картата оживява. И то не само заради фигурките, но и заради останалите компоненти.\nДопълнителните сгради. Източник: Boardgamegeek\nМожете да си вземете и пакет с фигурки за босовете гадове. Той също ще увеличи атмосферата, но според мен не е напълно задължителен. Защото босовете се появяват почти в края на играта и то не за дълго. А ако не ги оцветите, можете да ги бъркате с вашите герои. Въпреки това, са страхотно допълнение към 12 realms.\nГадовете! Източник: Boardgamegeek\nОсвен фигурките, в играта има чудесни и хумористични илюстрации по картите и маркерите, както и върху самите табла с героите.\nА парите – това са обикновени пластмасови маркерчета, но забравяте това в момента, в който ги видите. Бляскави златисти монети с изобразено логото на играта върху тях. Наистина приличат на златни монети, а поради факта, че играчите не разполагат с много от тях по време на играта, прави сдобиването им дори още по-ценно и удовлетворяващо.\nМъни, мъни, мъни…\nДъската, върху която ще играете е модулна… в известен смисъл В зависимост от броя на героите, различен брой дъски (реалности) влизат в игра. Всяка реалност е не просто красиво илюстрирана, но качеството, с което е изработена и гланца, който са използвали правят шаренията дори още по-бляскава (и още по-трудна за снимане). Знам, тази игра започва да звучи като голяма кичозна цигания, но изчакайте, защото е време да ви обясня защо…\nИграта е точно толкова добра, колкото и компонентите!\nАко сте играли Пандемия, много лесно ще разберете и правилата на 12 Realms.\nКакъвто е броя на играчите, толкова дъски използвате. Ако играете с 5 играча обаче пак, ще играете на 4 дъски. Спокойно, както ме убедиха от Mage Company, играта не случайно се казва 12 realms. Очакват ни куп разширения. Някои вече са в Кикстартър. Вижте в края на статията.\nВсяка дъска е разделена на 7 части. 6 околности и град в средата. Ако искате да отидете в друга реалност, това става през града. Тоест, можете да се телепортирате в другата реалност.\nВсяка реалност е напълно различна тематично. В базовата, тези реалности са – приказната гора, сребърното кралство, островът на костите и реалността на далечния изток, пълен със самураи и разни фентъзи източни същества.\nВ началото на хода се теглят карти, които определят какви гадове ще излязат на картата. Всеки гад си има реалност, в която се появява. Къде точно в тази реалност – хвърля се зар.\nКакто в други подобни игри, гадовете трябва бързо да се чистят от картата. Колкото повече гадове се застоят, толкова по-бързо дадена реалност ще бъде превзета. В един момент ще се появи Черен Замък (за него също има фигурка), който ще е укрепление за гадовете, а скоро след това ще се появи и боса на реалността. Или с други думи – гадния гад на реалността!\nЦелта на играчите е да утрепят всичките гадни гадове. Ако успеят, играчите печелят. Ако обаче гадните гадове се задържат твърде дълго и някоя реалност бъде твърде задръстена от гадове, тогава всички играчи губят.\nЕто и основната прилика с Пандемия – когато убиете гадния гад на някоя реалност, то тогава всеки следващ път, когато теглите карта с малък гад за тази реалност, то той не се появява. Тоест, пълните тестето с гадове с празни карти – улеснявате си работата.\nДо тук играта не предлага кой знае какво разнообразие, къде е уловката? Нещото, което ме впечатли най-много в 12 realms е как работят героите. Всеки герой има специално умение, с което можете да решите да играете, но ако го изберете, ще си свалите броя на действията, които ще можете да изпълните по време на хода си.\nВсички герои имат различно по количество и вид маркери, които вършат ролята на ресурси. Например, за да се движите ви трябва маркер „мобилност“. Тоест харчите един маркер и се движите едно поле. В края на хода си връщате всички маркери обратно.\nЗа да се биете с гадове просто ви трябва определена комбинация от маркери. Често няма да имате нужните, но спокойно, има начини да се сдобивате с маркери.\nМожете да пазарувате различни предмети от града, конюшнята, кръчмата или битака. Често предметите от там ще ви дават маркери и така с всеки изминал ход вие ще имате повече опции и повече комбинации от действия и врътки.\nА ако така и не намерите нужните предмети и маркери, винаги можете да използвате помощта на друг играч, който е във вашето поле и не е изразходвал нужните маркери. Всъщност е почти сигурно, че ще имате нужда от тази помощ, когато се биете с гаден гад.\nОсвен това тези босове – гадните гадове, не могат да се доближат току така. За да влезете в битка с тях, трябва да сте намерили три артефакта, свързани с конкретната реалност. Тези артефакти са в тестето с гадове и могат да се появяват по всяко време. Така че много е важно да се контролира всяка реалност и да се обират артефактите максимално бързо. Те могат да се появят в началото, но могат и в края на тестето. Имайте го предвид.\nТри от героите! Източник: boardgamegeek\nВсеки герой се усеща много различно и тематично. Някой герои са по-бързи, други са по-интелигентни, трети са добри в бой, а четвърти пък не са добри в нищо, но пък имат много пари… с които могат да си купят умения и да се надяват да си намерят нещичко… (както се случи при мен например – две летящи прасета – Второто е безполезно, но кой друг може да се похвали с две летящи прасета!).\nКогато се срещнахме с Александър и Майкъл от Mage Company можех да разпозная с какво желание са произвели тази игра. Говореха със страст за нея и си личеше, че им е близо до сърцето. Нещото, с което най-много се гордяха обаче беше…\nИндивидуализирането на преиграваемостта!\nПризнавам си, пишеха ми се дълги думи. Звучи по-гръмко. Това, което искам да кажа е, че играта е пълна с модове – варианти на игра. Дори самите вие можете да си съставите допълнителни.\nМожете да нагласяте трудност, да слагате черните замъци, допълнителни сгради, Големият рак (от мини разширение), дори може един от играчите да бъде Господарят на Тъмнината. Тоест той да управлява гадовете и да използва специално тесте със събития, които да потрошат зъбите на играчите. С други думи, той да бъде най-гадният гаден гад!\nВсе още не сме изпробвали този вариант. Всички в интернет казват, че не работи добре, но както вече се разбрахме – понякога това нищо не означава.\nОткрих нещо много интересно в тази игра. 12 Realms има колекционерска стойност!\nС всичките тези красиви компоненти, фигурки и самата идея на приказките и героите от художествени измислици, а и не само (В играта има мишка с името Жана Дарк) – 12 реалности добива вид на игра, от която искаш да имаш всичко. Искаш да можеш да сложиш всички видове пакети и разширения на масата, дори само, за да ги гледаш. Според мен можеш да ползваш компонентите и за играчки. Имам малки деца, така че скоро може… Да, бе! Глупости! НЕ СИ ДАВАМ ИГРАЧКИТЕ! Но наистина, покемон ефекта е на лице. „Gotta catch em all!”.\nСамата игра може да не е най-тежката на света, но в самата книжка си пише, че е лековата. Тя не претендира за нещо повече от това, което е. Може би, когато са видели уникалните фигурки, хората са очаквали Descent, но са получили семейна лека игра, бих добавил – с изненадващо количество възможности. Да, не бих дал 10 като оценка, но според мен е 12 Realms е стабилна осмица по десетобалната система! Препоръчвам я на всички, не само на хората, които обичат леки и семейни игри. Смятам, че и геймърите биха харесали играта. Много често компаниите произвеждат игри, които дори те осъзнават, че са само за едно-две изигравания. Според мен, 12 Realms е от онези игри, които са произведени, за да се играят вечно, да се къса кутията по краищата, да има следи от лепене по фигурките, да има паднали крайници от героите, да има изтъркани карти и залепени с тиксо сгради. 12 Realms е за хора, които искат да имат само една-две игри, но да знаят, че винаги могат да разчитат на тях.\nТрябва да се отбележи обаче, че това е кооперативна игра и то от най-класическите кооперативни игри. Тоест проблема с алфа играчите си остава. Ако има човек, който обича да нарежда на другите какво да правят, в тази той игра ще открие максимално себе си. Защото винаги има един оптимален начин да изиграеш хода си. Все пак ако сте в семейна обстановка, особено с десетина годишни деца, според мен тази игра е подходяща. Имайте предвид обаче, че както винаги, играта е на английски. Да, няма текст по картите и символите са сравнително ясни, но все пак трябва да има човек, който да обяснява на останалите кое какво прави.\nНапълно различни герои\nНагласяне на трудността\nСпоменах ли компонентите?\nРай за алфа играчите\nОптимален начин за изиграване на хода\nMage Company имат Кикстартър проекти за новите разширения на 12 Realms. Препоръчвам ви да посетите страниците и да си помислите дали пък не заслужават малка подкрепа!\n[button color=“green“ size=“medium“ link=“https://www.kickstarter.com/projects/magecompany/12-realms-ghost-town?ref=nav_search“ target=“blank“ ]Ghost Town Kickstarter[/button]\nМожете да си поръчате играта от сайта на производителите, като кликнете на бутона от долу!\n[button color=“green“ size=“medium“ link=“http://www.magecompany.com/12realms.html“ target=“blank“ ]Mage Company[/button]\nАко ви е харесало ревюто и като цяло нашия сайт, моля да ни подкрепите!\nMage Companyкооперативни игрикрасиви игрисемейни игри\nHoyuk – дълбока семейна стратегия\nдекември 19, 2014 Деян Георгиев 'BigBoxGamer'\tВашият коментар\nТази година излязоха доста иновативни игри с механики, които не бях срещал. Hoyuk е поредната игра от този тип… Момент. Всъщност не. Hoyuk e игра от 2006 година, преиздадена през Кикстартър тази година от гръцката компания Mage Company.\n„Хоюк“ идва от турски и означава хълм или могила, но се използва и за праисторически села, в които новите къщи са се строили върху стари къщи и в които е нямало инфраструктура, защото хората минавали от една къща в друга директно през вторите етажи на къщите си.\nТематично това се връзва с играта, тъй като ще строите къщи и втори етажи и ще ги трупате една до друга.\nС други думи, в играта вие сте заселници в праисторическо време и се опитвате да развиете малкото си езическо селце колкото се може по-добре от другите. И явно дори в онова време, хората се сравнявали едни други с победни точки (Какво? Вие не си ли мерите точките с колегите в офиса?) така че това е към което се стремите.\nПърво трябва да се отбележи, че кутията е доста обемна и тежка. Това говори или за много компоненти или за масивни такива.\nВсъщност още с отварянето на капака ще забележите множество плочки, защото основната механика в играта е „слагане на плочки“. Самите плочки са наистина масивни и с добро качество на материала. Има нещо приятно в това да си играете с тях като с покер чипове. За сравнение, плочките са почти двойно по-дебели от тези на Каркасон и дори малко по-големи.\nДруго, което ще откриете е едно неголямо тесте с карти с много топли и красиви илюстрации. Всъщност артът в цялата игра е добре изпипан, глуповато забавен и семеен. Рядко се срещат толкова добре изрисувани игри.\nОсвен картите ще откриете страшно много фигурки. И всички – уникално изглеждащи. Не са кубчета, нито стандартни каркасонени човечета. Фигурките са фурни, капища, добитък, един шаман и фигурки „семейство“ – голямо човече, с две малки залепени за него.\nСамо още едно нещо има в кутията и което дори не беше напълно нужно – огромна дъска! Върху нея има място за всички компоненти, както и централна част върху която се строи селцето. Илюстрациите по дъската отново са прекрасни, но цветовете са леко размити, за да могат да се различават плочките на играчите.\nЗа да влезете в духа на играта, ще се опитам накратко да ви обясня основния принцип на играта, без да навлизам в подробности на ходовете, но поне да имате сравнително представа…\nКартата на Хоюк!\nВсеки играч получава по 25 плочки от неговия цвят. Всички 25 плочки са еднакви и са с различна илюстрация от тези на другите играчи. Това са къщите, с които ще правите квартали и които ще пълните с хора, фурни, капища и други неща.\nЦелта на играча е да образува квартали, заедно с другите играчи, да строи различни компоненти в тях и да има повече от тях от другите играчи. След това ще дойде инспекция и ако види, че вие притежавате повече от другите играчи ще ви награди. Тези награди вие можете да използвате за още постройки или директно за точки.\nЗа да бъда по-ясен ще разгранича тези неща.\nВ началото на хода се раздават с лицето надолу няколко правоъгълни плочки на случаен принцип. Върху тях са изобразени действията, които са разрешени на играча да извърши този ход. Действията винаги са три и първите две от тях са поставяне на къща от вашия цвят върху дъската. Третата част е да постави определена фигурка или обор върху легално място – където избере играча.\nКъща може да се поставя навсякъде по картата. Може да е в квартал, в който вече играча има къща. В този случай – трябва да постави новата къща до някоя своя стара. Може да постави къща в квартал на друг играч или играчи като постави плътно къщата си до къщата на някой друг. Може да постави къщата си и на отделно място – на празно поле. По този начин създава нов квартал. Може дори да сложи къщата си върху своя стара къща – така образува втори етаж. Вторите етажи се използват предимно за решаване на равни.\nАко къщи на даден играч са единствени в квартал, този квартал не е обект на инспекция. За това след малко.\nСлед като играчът сложи къщите си, той може да сложи определената от правоъгълната плочка фигурка върху легално място. Тук има и доза късмет, защото лично на мен ми се е падало три пъти поред право да сложа добитък, но добитък може да се слага само върху обор. А оборът се слага по същия начин като останалите фигурки.\nСлед като всеки е сложил всичките си къщи и фигурки, това действие се извършва още веднъж. След това идва…\nКварталите се инспектират един по един. Тоест – гледа се кой има най-много от всичко – капища, фурни, добитъци, обори, семейства, втори етажи, къщи като цяло. Който печели категорията взема най-горната карта от тесте, което предварително се е разбъркало и сложило над категорията. Може да се случи така че един играч да обере много карти, ако почти няма конкуренция в даден квартал. Така че тактически е много важно да се следят другите играчи какво правят и да им се пречи максимално много, но от друга страна не твърде много, защото другите пък ще започнат да набират скорост, докато вие се занимавате да си ги мерите… кварталите. Тоест, в играта има огромно количество индеректно взаимодействие между играчите.\nКакво значение имат тези карти?\nВсъщност всичко се върти около тези „аспект карти“. Те имат различни рисунки върху тях, но това, което трябва да гледате се намира в малко квадратче в горния ляв ъгъл на картата. Странен дизайн, но за това ще поговоря малко по-нататък.\nВ това квадратче е нарисувана фигурка. Това е една от фигурките в играта. Между ходовете ви е позволено да играете карти. Можете да играете толкова карти наведнъж в колкото квартали имате къща.\nКартите имат две ползи. Първата е просто да си вземете фигурката, която е изобразена върху картата.\nВтората е, че аспект картите са единствения начин да печелите точки (освен остатъчните неща, които ви дават някакви точки в края на играта). Целта ви е да събирате карти с еднакви символи. Колкото повече карти с еднакъв символ изиграете наведнъж, толкова повече точки ще спечелите. Тоест първо трябва да имате къщи в поне 3-4 квартала, за да има смисъл да правите това нещо. След това изигравате натрупаните карти и печелите някакви точки. Няма да имате кой знае колко много карти, така че внимателното подбиране на печалбата от инспекцията е жизнено важно, ако изобщо имате някакво въжделение да спечелите.\nТрябва винаги да знаете какви аспект карти има във всяка категория, за да можете да се насочите към конкретна категория и да я печелите. Освен това реда на инспектиране е много важен, защото някой от друг квартал може да ви изпревари. Първият играч определя първо кой квартал ще се инспектира… което ме подсеща за още една много важна част от играта.\nОпределяне на първия играч!\nЛично аз за пръв път срещам механиката, в която в края на хода си, първия играч определя кой ще бъде първия играч следващия ход. Оказа се, че съществува и в други игри, но просто не я бях срещал.\nВ първия момент си казах – добре де, какво пречи двама играча да се разберат и да си подават правото на първия играч всеки ход.\nСлед като изиграх няколко хода обаче осъзнах, че да си пръв в тази игра както помага, така и наврежда. Защото първият играч прави пръв избор в инспекцията, но последният играч прави последен избор в слагането на къщи. С други думи, той ще види кой къде създава квартали и може да реши в кой квартал да участва и къде има смисъл да се бори за надмощие.\nВ общи линии, това представлява играта. Да, има и още подробности. Например – събития, които се случват всеки ход и променят по интересен начин протичането на хода. Като ураган, който разрушава половин квартал или суша, която пречи на инспекцията в определен квартал. Всъщност събитията придават стабилно количество преиграваемост на Hoyuk!\nСъбитията могат да бъдат доста случайни, както са винаги във всяка игра, но тук има начин да се предпазите от тях. На една от правоъгълните плочки ще откриете фигурката с шамана. Той предпазва цял квартал от гадории, които могат да ви се случат на вас и на всички в този квартал. Хм… момент за изнудване! Съжалявам, Архипелага в мен се надига.\nИграта продължава по този начин, докато не ви свършат къщите. Накрая се броят точки спрямо няколко допълнителни критерия и каквото имате това е.\nЗабавна игра с тактическо мислене!\nХоюк е една на пръв поглед елементарна и повърхностна семейна игра, наподобяваща Каркасон, но всъщност се оказа доста дълбока и пълна с тактически решения надлъгваща стратегия.\nСтратегията ви се оформя спрямо аспект картите, към които сте се насочили, но тактическите решения вземат връх през цялата игра. Къде ще сложите къщата, кога ще издебнете противника, втория етаж толкова ли ви е нужен точно сега… Хоюк е игра на оптимизирани решения. Имате ограничен ресурс от къщи и фигурки и трябва да го използвате максимално оптимално с минимално разход. Няма смисъл да се борите твърде много за надмощие в някои региони, но в други трябва да прекъснете постоянното точене на карти от определен играч.\nСъщо така ако се насочите към слагането на определена фигурка и печелите навсякъде с надмощие с тази фигурка, скоро картите в тази категория ще бъдат твърде бързо изчерпани и повече няма да можете да точите от там. Тоест фигурките ви стават ненужни. За да сте добри в играта, трябва да балансирате между различните фигурки.\nСвикнали сме в повечето игри да има много начини за печелене на точки и да трупаме ресурси като невидяли, защото накрая на играта ще вземем много наведнъж. В Хоюк пасивните играчи ще загубят. Не чакайте играта да ви даде наготово точки. Вие сами трябва да издействате победата си. Защото ако не направите точките си по време на играта, никой няма да го направи за вас в края. Хоюк награждава находчивите и тактически играчи.\nВ общи линии, мисля че това е една отлична игра с балансиран геймплей и стимулиране на мисленето. Точно поради това, играта може да страда от парализа на анализа. Тоест, ако играчите са склонни към преценяване на всички опции всеки ход, тук също ще имате затруднения в търпението си спрямо тези хора. Защото реално няма какво да правите по време на хода на другите. Нещата се променят с всяко действие и чак когато вие сте на ход, можете да бъдете оптимални в действията си.\nМеханиката с вторите етажи не се хареса на някои от компанията ни. Основно заради това, че не се вижда много лесно кога някоя къща има два етажа или не.\nЗа мен това не беше проблем, но това което беше напълно непонятно за всички беше странния дизайн на аспект картите.\nСпоред мен нямаше нужда да пишат на всяка карта точките, които получавате от комплекта на картите, тъй като те са еднакви, независимо от вида на картата. Тази таблица можеше просто да бъде отбелязана на дъската, както всичко останало.\nДа кажем, че и това се преживява. Това, което беше твърде особено бяха обаче илюстрациите на картите. Защото всичко, което ви е нужно от тези карти се намира в горния ляв ъгъл. Самата илюстрация няма никаква функция откъм геймплей. В първия момент си казах – може би това е така, за да не се повтарят твърде много картите. Само че, така или иначе, илюстрациите се повтарят! И не само това, но даже има еднакви илюстрации, но с различна картинка в малкото квадратче в горния ляв ъгъл. Това е много объркващо, особено когато тези квадратчета се забелязват трудно отдалеч. Ако бяха всички илюстрации уникални поне, това щеше да оправдае аспект картите. Така както са в момента обаче… е нелогично и объркващо.\nВ крайна сметка, това са само малки дразнещи тикове в една иначе динамична, дълбока и стабилна игра. Ще го кажа така – Силно ви препоръчвам Hoyuk!\nСемейни и топли илюстрации\nГолямо взаимодействие между играчите\nПредизвиква парализа на анализа\nСравнителна доза късмет\nСтранен и объркващ дизайн на аспект картите\nMage Companyезиково независими игрисемейни игри


Кои мъжки зодии не стават за дълъг брак - www.PlovdivMedia.bg\nДиляна Попова скочи на фенка ○ Ад в Карлово, мълния удари Калофер ○ По бг Черноморието по-скъпо от Малдивите, хотелиерите недоволни ○ Били Айлиш протестира ○ Непознати просят пари от Азис ○\nКои мъжки зодии не стават за дълъг брак\nСпоред астролозите мъжете от някои зодиакални знаци не са способни да поддържат дълготрайни брачни отношения дълго време. Дали това се дължи на непостоянството им или просто не са способни да обичат една жена до края на живота си, следните 3 мъжки зодии не са създадени за дълъг брачен живот.\nВодолеят само се преструва, че иска да се ожени за жената, която обича, пише trafficnews.bg. Всъщност това са само думи, изречени от него, за да стигне по-бързо до нейното сърце. Но не след дълго Водолеят осъзнава, че е направил грешка. Особено ако скоро след сватбата в семейството се появи и бебе.\nЛъвът очаква само едно нещо от половинката си - да се грижи за него и да го гледа с възхищение. Често той решава да сключи брак заради натиска от страна на любимата му. Но когато в семейния живот се появят първите сътресения, мъжът от зодия Лъв ще побърза да се оттегли.\nМъжете Риби мечтаят за идеално семейство. Те мечтаят да открият жена, която да чете мислите им. Ето защо, в търсене на идеалната жена, мъжете от тази зодия често се женят повече от веднъж.\nКои са психически най-нестабиилни зодии\nКак късате с гаджето според зодията\nКак да привлечем повече пари\nКакво да очакват зодиите, след като навършат 40\nРетроградният Сатурн лекува\nИзберете врата и разберете каква е най-голямата пречка в живота ви


„Просвета“ заснема още нови видеоуроци за 1-7 клас - Бизнес поща - Стара Загора І България І Новини Политика Култура Общество\n„Просвета“ заснема още нови видеоуроци за 1-7 клас\nОт: 23 март 2020, 17:36 В: ОБРАЗОВАНИЕ\nПоради огромния интерес към безплатните видеоуроци за учениците от 1 до 7 клас, качени в интернет и излъчени миналата седмица по БНТ2 и БНТ4, „Просвета“ продължава още по-интензивно да създава нови образователни филми.\n„Задачата, която сме си поставили, е задължително да покрием програмите от изученото към началото на март до края на учебната година по български език и литература и по математика за децата, които ще полагат изпити от националното външно оценяване – тези в 4 и в 7 клас. Стремим се да създадем колкото може повече уроци и за другите класове от първи до седми, но не знаем дали ще успеем напълно – зависи от мерките, които ще се вземат при извънредното положение. И разбира се, ако всички в екипа ни сме здрави.“ Това заяви г-н Владимир Кръстев, директор на „Просвета – Либри“ – дружеството, което създава електронните образователни ресурси в издателската група.\nЗа безплатно ползване до края на учебната година издателската група първа отвори и всички свои актуални електронни учебници от 1 до 10 клас. А за най-малките предоставихме безплатен достъп до нашите електронни познавателни книжки. Примерът на „Просвета“ бе последван и от други издателства и платформи.


Издателска къща Кронос - Джеръм К. Джеръм - ХУДОЖЕСТВЕНА ЛИТЕРАТУРА\nДжеръм Клапка Джеръм (1859-1927) е роден в Уолсол, Стафордшър като четвърто дете в семейството. Баща му служи като свещеник в неортодоксална църква и е силно религиозен. Съсобственик е на въглищна мина, но претърпява фалит точно в годината, в която се ражда Джеръм Джеръм. И от относителен комфорт семейство изпада в бедност. Второто име на писателя е взето от фамилията на унгарския емигрант и герой от унгарските борби за независимост през 1849 генерал Джордж Клапка, който е бил приятел на семейството.\nПърво Джеръм старши, а след две години и всички останали членове на фамилията се преместват в Лондон, където бащата на Джеръм Джеръм отваря железария. Джеръм Джеръм напуща училище на четиринадесетгодишна възраст след като един след друг умират и баща му, и майка му, а двете му по-големи сестри излизат от къщи и момчето остава съвсем само. Той започва работа като младши чиновник в железопътна компания. После става актьор в пътуваща трупа и три години обикаля страната. “Играл съм всички роли в “Хамлет” – казва по-късно писателят за този период – с изключение на Офелия.” В средата на двайсетте, на дъното на обществото, без пари и дом Джеръм опитва различни професии, включително и тези на журналист и учител. Първата книга, която публикува, е “На сцената и извън нея” (1885), опираща се на преживяванията му като актьор. На следващата година излизат “Празните мисли на един празен човек”. Три години по-късно историята за една пътуване по Темза става неговото най-популярно произведение – “Трима души в лодката без да броим кучето”. Макар и да не е добре приета от критиката, читателите са във възторг и това носи на автора слава и богатство.\nПрез 1888 г. се жени за Джордина Елизабет Хенриета Стенли Мерис. Тя е дъщеря на испански войник и когато Джеръм Джеръм я среща, тя е омъжена с петгодишна дъщеря. Девет дни след като получава развод двамата се оженват и прекарват медения си месец по Темза. След връщането си Джеръм Джеръм започва да пише “Трима души в лодката.” От брака си има една дъщеря, която не се омъжва и умира през 1966 г.\nДруги негови творби са: “Дневник на едно пътуване” (1891), “Как се пише роман” (1893), “Нови мисли на един празен човек” (1898), “Трима на бумел” (1898), “Пол Килвър” (1902), “Истории от Флийт стрийт” (1904) “Те и аз” (1909), “Всички пътища водят в Килвъри” (1919), както и автобиографията му “Моят живот и моето време”.\nДжеръм Джеръм много обича да пътува и обикаля Русия, Америка и Германия.\nУмира през 1927 г. от мозъчен удар. Жена му го преживява с 11 години.\nДжеръм Джеръм футляр\nКомплектът „Джеръм К. Джеръм” във футляр е колекция от най-добрите му романи и разкази. В него са вк..\nСборникът включва едни от най-добрите творби на несравнимия Джеръм Джеръм. Новият, съвременен превод..\nКлуб добро настроение\nСборникът включва малко познати на българския читател творби на Джеръм Джеръм: “Как се пише роман”, ..


BUZZDASH.BG – скандален или полезен? | Blogatstvo.com\nPosted: юли 29th, 2009 ˑ Filled under: В махалата ˑ 2 коментара\nДа си чешит винаги е предимство. В сравнение с това да си скучен и като всички останали.\nВ началото на април (тази година) у нас се появи един сайт – BuzzDash.bg – чиято основна функция („инструмент, за допитване до общественото мнение“ чрез онлайн анкети) по никакъв начин не предполага многото шум, който се вдигна в медиите около същия този уебсайт.\nКакто съм казвал и преди, мненията са като задниците – всеки си има по едно. Днес ще споделя с вас моето мнение за този сайт (без да претендирам, че съм последна инстанция) и то най-вече на основата на първите ми впечатления.\nПърво, да уточня, че днес за първи път влязох и разгледах сайта. Подтикна ме най-вече любопитството. За Милко Георгиев съм писал тук преди време и аз определено го считам за чешит – ама в най-добрият смисъл на думата. И тъй като отскоро сме приятели във Facebook – реших да погледна с какво, аджеба, се занимава този Милко (БъзДаш не е единственото му занимание, но за другите – може би някой друг път) 😉\nЗа да не преразказвам плагиатски какво точно представлява сайта BUZZDASH.BG – ще цитирам дословно неговите създатели:\nBuzzDash е сайт и инструмент, за допитване до общественото мнение, обхващащ широк кръг от теми – от спорт, филми и политика до философия и обществен живот. Изграден е на основата на независими модули за анкети наречени BuzzBite-и. BuzzDash предоставя анкети в реално време, където хората могат да видят, споделят и обсъдят всякакви теми.\nЧрез BuzzDash, хората могат да:\n* Видят в реално време мнението на хората относно темите на деня\n* Изразят мнението си, гласувайки или коментирайки отделните въпроси\n* Интегрират избрани BuzzBite-и на личната си страница, блог или поща\n* Създадат BuzzBite-и за собствена употреба, за публикуване в BuzzDash или и двете.\nBuzzDash изгражда уникална нова обществена услуга, която дава поглед върху общественото мнение в реално време.\nВсъщност, като концепция и в чисто технически план всичко това не се е пръкнало по нашите географски ширини. Сайтът е нещо като български вариант на оригиналния портал – buzzdash.com – който пък от своя страна се прочут (поне у нас) като „сайтът, който помогна на Барак Обама за победата“. (За съжаление, новоизбраният американски президент не е изразил благодарността си по много щедър начин, тъй като броени месеци след изборната му победа сайтът го закъсва за мангизи…)\nИ тук стигаме до първата сензация. На 13-април (който дори не се падна в петък) беше обявено, че българският сайт е стартирал преговори по закупуването на оригиналния си американски събрат (по-скоро – родител). А такива новини не се срещат много често. Ама никак… (Ех, представяте ли си как би звучало „Дир.бг преговаря за закупуването на Yahoo„ или пък „YouTube продадена на VBOX7 „ ?!) 🙂\nСензацията, обаче, беше предшествана от един шумен скандал. Рекламната кампания по налагането на новата марка бе поверена на агенцията OXGN и тя решава да стартира с т.нар. „тийзъри“. В конкретния случай – това означава рекламни билбордове, в които се загатва за нещо, но без да се казва какво точно е то – с цел да се предизвиква любопитство и интерес.\nЛюбопитство и интерес определено имаше. Както и куп възмутени граждани (има си хора, които се занимават с това по цял ден – да се възмущават). Без малко да стане и дипломатически скандал. Стигна се дотам, че настоящия премиер (тогава все още столичен кмет) да нареди свалянето на билбордовете – и то от там, откъдето сме свикнали да получаваме нареждания, които се изпълняват безпрекословно. (По ирония на съдбата, точно по това време Бойко Борисов се намираше на посещение в Москва).\nНа мига в Интернет се почнаха безкрайни дискусии за цензурата, свободата да изразяваш идеите си, що е креативност и кое е скудоумие… и въобще става ли Хитлер за рекламно лице или напротив. (Във Варна пък съзряха конспирация за връщане на едно от старите имена на града – Сталин).\nВсе пак, крайната цел беше постигната и то доста успешно – отдавна се знае, че лоша реклама няма!\nА иначе – BUZZDASH.BG – е един полезен уебсайт без нищо скандално в него. Ако искате да „сондирате“ общественото мнение по който и да е проблем – това е мястото. Регистрацията е напълно безплатна и става доста бързо (направих си една преди няколко часа), а същото важи и за работата със сайта. За броени минути успях да създам първата си анкета.\nИмам и някои забележки (то пък кое ли е съвършено на този свят?!), но те не са болка за умиране – още повече, че цялата система май е още в бета стадий:\nВъпреки че опитах поне 4-5 пъти, така и не успях да си кача прилична снимка в профила. И то не щото не съм фотогеничен, а щото каквато и снимка да ъплоудвах (мразя чуждици, но иначе ще има тавто…ъъъ…повторение) – тя все се показваше като увеличена през лупата на Шерлок Холмс;\nВ профила каквито и промени да направя – на следващото влизане промените не се запазваха (въпреки, че го бях направил по надлежния ред) и трябваше да пиша отначало какъв ми е пола, семейния статус и т.н. Досадно е… (става въпрос за този бъг – не за семейното ми положение!)\nТова че имам възможност да сложа създадената от мен анкета в блога или сайта си е чудесно. Но още по-чудесно би било ако имах възможност да контролирам – поне донякъде – формата. Сегашният е само един и то доста широкичък (поне за дясната колона на блога ми – ако се вгледате внимателно ще видите, че въпросната анкета вече я има там, но скоро ще я махна, щото така е доста грозно).\nЗа в бъдеще няма да е лошо да има и по-голям избор не само на формат на анкетата (т.е. на ширина на модула), но и на други параметри – като цветове, шрифт и пр. – за да може самия модул да се вписва по-добре в съответния сайт или блог.\nВъпреки всички тези забележки, считам BUZZDASH.BG за доста интересна идея, от която всеки може да се възползва още сега, дори и на този ранен етап.\nИ съм сигурен, че този сайт го чака добро бъдеще. Желая му успех!\nОще връзки по темата:\nЕтикети:BUZZDASH, анкета, маркетинг\n29.07.2009 в 10:31\nТози текст беше написан вчера. Тогава още не знаех, че Яхуу вече е спазарен от Майкрософт…\nСори, Дир.бг! 😉\npublic image wrote:\n29.07.2009 в 16:28\nЧак толкова реклама… напомнят ми за нелепата си по мащаби кампания на ДИРИ.БГ преди време\nLeave a Reply for public image


Прекият маркетинг (Direct Marketing) е базиран на отношение към клиента като към индивид, предполага обратна връзка и не използва за комуникации информационни посредници.\nПровеждането на дейности по пряк Интернет маркетинг изисква създаването на база данни «клиенти», структурирана постоянно попълвана и обновявана информация за физически и юридически лица и за техните потребителски предпочитания и потребности, с цел последваща обработка и предлагане на клиентите на продукти, съответстващи на техните потребности.\nБазите данни в прекия маркетинг са тясно свързани с концепцията CRM, свързана с управление взаимоотношенията с потребителите, позволяваща да се обхванат всички стадии на взаимоотношения с клиентите от маркетинга и продажбите до следпродажното обслужване.\nBTL (below-the-line — под черта)\nКомплекс от маркетингови коммуникации, отличаващи се от пряката реклама ATL (above-the-Line) по нивота на въздействие на потребителите и избора на средства за въздействие на целевата аудитория.\nВключва: стимулиране на продажбите, мерчандайзинг, POS-материал (point of sale — място на продажба), директ мейл (direct mail — преки пощенски разпращания), изложби и много други.\nBTL позволява да се доведе рекламното съобщение или поканата за покупка непосредствено до индивидуалния потребител (прак маркетинг). Съобщението в този случай носи максимално личностен и индивидуален характер и мастото на въздействие, максимално се приближава до мястото на продажбата.\nИнтерактивен Web маркетинг\nИнтерактивно общуване с целева аудитория. Ново направление в работата с крайния потребител, предполагащо непосредствено участие на потребителя в ракламната кампания.\nИнтерактивния маркетинг използва огромните възможности на Интернет ресурсите: игри, конкурси и свързани с него услуги.\nИнтерективния маркетинг се явява една от формите на прекия маркетинг.\nПример интерактивния сайт - What kind of M&M are you.\nЗадачи на интерективния маркетинг\nРазпространение в онлайн пространството на убедителен за потребителите бранд;\nИзпълнение ролята на централна нервна система в маркетинговите кампании.\nВъзможности на интерактивния маркетинг:\nИдентификация на потребителите;\nАктивиране на потребителите;\nИзползване на ефектите на вирусния маркетинг;\nНамаляване на разходите за разпространение на рекламна информация.\nПредимства на интерактивния маркетинг\nОтносително ниска стойност;\nМоже да се използва от компании с различна големина;\nОсигурява висока гъвкавост;\nОсигурява възможност за постоянно внасяне на корективи в дейността.\nИзползват се възможностите на Интернет за диалог с потребителите, с цел:\nПредлагане на клиентите стоки и услуги, съгласно техните предпочитания;\nИзграждане на дългосрочни отношения с клиентите.\nСписъци за информиране\nВ Интернет съществуват множество списъци за информиране, които са посветени на различна тематика. Водят ги като правило добре осведомени в дадената тематика експерти.\nСъществуват списъци открити (за всички желаещи), закрити (за определен кръг), безплатни и т.н. Списъците за информиране са насочени към големи групи абонати и се явяват действително ефективен маркетингов инструмент.\nКонференции Usenet (групи по интереси)\nВ Usenet и Web форумите участват множество абонати обединени по групови интереси. Естествено е те да представляват сериозен интерес при провеждане на маркетингови изследвания и рекламни мероприятия.\nРазпращане на новини\nОбикновено всеки сайт предлага на посетителите си изпращане на новини по съответната тематика. По този начин се осъществява определен диалог, който може да бъде част от маркетинговата стратегия.\nБазира се на извличане на знания от Интернет ресурсите, т.е на намиране и анализ на полезна информация основно в две направления:\nАвтоматично търсене на информация в Web страниците -Web content mining;\nОткриване и обработка на информация, касаеща работата на потребителите със сървъра - Web usage mining.\nГоляма част от системите за мониторинг предоставят възможност за филтриране и получаване на статистическа информация за потребителите.\nТози инструментариум дава възможност да се определят броя обръщения към различни файлове и сървъри, адресите на отделни потребители и други полезни за целите на маркетинга данни.\nПартизански Маркетинг (guerrilla marketing)\nНискобюджетни начини за реклама и маркетинг, позволяващи ефективно придвижване на стоки и услуги, привличане на нови клиенти и увеличаване на печалбата без да се влагат много пари.\nДнес към партизанския маркетинг обикновено отнасят редица методи за реклама, които не влизат в официалните списъци на Левинсон, но отговарят на принципа достъпност за фирми с малък рекламен бюджет.\nТези методи включват: «вирусен маркетинг», «[ембиент медиа]» (ambient media), «скрит маркетинг», «епатажен маркетинг» и други.\nЕпатаж – умишлено скандален подход или предизвикателно, шокиращо поведение, противоречащо на приетите в обществото норми. Има за цел да привлече внимание.\nЕпатажният маркетинг си поставя за цел да достигне максимален ефект от рекламна кампания, като при това използва специфични, нестандартни методи за придвижване, при това използвайки малко средства.\nНачини за прилагане на епатажния маркетинг:\nВнедряване на продукта или бранда в личната сфера на целевата група (ambient media);\nРеклама със сексуален характер (sex-vertising);\nСъздаване и поддържане на интриги в течение на определен период от време (teaser);\nНе нормативна лексика, двусмислени слогани, флешмоб, вирусен маркетинг, от уста на уста (word of mouth), скрит спам и много други.


Office Communicator 2007 R2 поддържа текстове с формат RTF в незабавните съобщения, така че можете да укажете тип и характеристики на шрифта, като например получер, подчертан или курсив текст, както и цвят на текста. Можете също да вмъквате муцунки и да поставяте текст и таблици, които сте копирали от други приложения на Microsoft Office, като например от Microsoft Word и Microsoft Excel.\nЗабележка : В който и да е момент по време на сесия за незабавни съобщения с друг контакт в Communicator 2007 R2 можете да стартирате споделяне на работния плот, което дава възможност да покажете документ или приложение на работния ви плот. Вж. темата Използване на функцията за споделяне на работен плот.\nДобавяне на муцунки към незабавно съобщение за изразяване на чувства\nВ списъка с контакти щракнете двукратно върху името на даден контакт, напишете съобщение и натиснете клавиша ENTER. Ако съответният контакт не е в списъка с контакти, въведете името на потребителя в полето Търсене, след което щракнете двукратно върху името в екрана "Резултати от търсенето".\nАко фирмата поддържа публично свързване чрез незабавни съобщения, можете да провеждате разговори с контакти, използващи услугите за незабавни съобщения AOL, Yahoo, MSN и Windows Live.\nВ списъка с контакти щракнете двукратно върху контакта на AOL, Yahoo, MSN или Windows Live, на когото искате да изпратите съобщение. Ако не можете лесно да намерите контакта в списъка с контакти, въведете URI адрес на потребителя (Uniform Resource Identifier – Еднозначен идентификатор на ресурса, обикновено това е имейл адресът на контакта) в полето Търсене, а след това щракнете двукратно върху името на контакта в полето Резултати от търсенето.\nВажно : Възможността за комуникиране с незабавни съобщения с контакти извън фирмата ви може да не се поддържа. Свържете се със системния администратор, за да проверите дали фирмата поддържа публично свързване чрез незабавни съобщения.\nПри изпращане на съобщението флагът „Висока важност“ ще се покаже в прозореца за разговор на получателя.\nЗа да добавите пространство между абзаците в дадено незабавно съобщение, напишете абзац, задръжте натиснат клавиша SHIFT и натиснете клавиша ENTER, а след това напишете и следващия абзац.\nФорматиране на текста на съобщенията за всички бъдещи разговори с незабавни съобщения\nФорматиране на текста на съобщенията за текущата сесия с незабавни съобщения\nЗа да форматирате текстови съобщения по избор (например, да направите дума в получер формат), в прозореца за разговор изберете желания за форматиране текст, след което щракнете върху Промяна на цвета на текста, шрифта и други видове форматиране. Направете желаните промени в падащия диалогов прозорец, а след това щракнете върху областта за въвеждане, за да затворите диалоговия прозорец и да приложите промените. Избраният текст ще се форматира според промените. А също така, всеки въведен текст след промяната на формата ще се въвежда в новия формат.\nЗа да промените общо текста на съобщенията, щракнете върху Промяна на цвета на текста, шрифта и други видове форматиране в областта за въвеждане, след което променете форматирането на текста в падащия диалогов прозорец, а след това щракнете в областта за въвеждане, за да затворите диалоговия прозорец и да приложите промените. Избраният текст ще се форматира според промените. Всеки въведен след промяната на форматирането текст ще се въвежда в новия формат.\nДумите не винаги могат да изразят начина, по който се чувствате, така че можете да добавяте графични изображения, наречени "муцунки", към съобщенията си, за да изразите чувствата и емоциите си.\nВ областта за въвеждане на прозореца за разговор щракнете върху мястото, на което искате да добавите муцунка, а след това щракнете върху бутона Избор на муцунка в областта за въвеждане.\nЩракнете върху муцунката, за да я добавите в съобщението.\nЗабележка : Потребителите на AOL и Yahoo Messenger ще виждат текстови знаци на муцунките, вместо графичните им изображения.\nOffice Communicator 2007 R2 поддържа RTF формат на текста, така че можете да копирате текст от друго приложение на Microsoft Office, включително от Word, Excel, OneNote и PowerPoint, и да го поставите в дадено незабавно съобщение. Можете също да копирате RTF текст от прозореца за разговор и да го поставите в друго приложение на Office. При поставяне на RTF текст от дадено приложение на Office в незабавно съобщение или обратно, Communicator не променя оригиналния формат, включително границите на клетките на електронна таблица на Excel.\nВ избраното приложение на Office копирайте желания текст и го поставете в дадено незабавно съобщение.\nOffice Communicator 2007 R2 предоставя функцията "Търсене на предишни разговори". С помощта на тази функция можете да щракнете с десния бутон на мишката върху даден контакт в списъка с контакти, след което да щракнете върху Търсене на предишни разговори, за да отворите Outlook и да покажете списък с всички разговори със съответния контакт, независимо от това дали разговорите са били с незабавни съобщения, телефон, аудио/видео или конферентни разговори.\nОтворете Outlook, а след това в пощенската кутия щракнете върху папката Хронология на разговорите.


Не четете, ако начинът ви на живот ви устройва на 100% – ЕНЕРГЕТИКА\n28/10/2021 by snaipers\tin САМОПОЗНАНИЕ\t· 0 Comment\nЗапочвайте всеки ден с този текст. И животът ви ще придобие нов смисъл!\nДнес, събуждайки се рано сутринта, изведнъж осъзнах, че днес ще бъде най-добрият ден в живота ми! И отхвърляйки всички съмнения настрана, реших, че днес ще имам празник цял ден! Днес реших, че ще си благодаря за това колко невероятен беше животът ми: за всичките ми победи и постижения, вдъхновение и благословии и, разбира се, за всички трудности, които имах. В крайна сметка те само ме направиха по-силен.\nИ определено ще живея този ден с високо вдигната глава и щастливо сърце. Ще бъда благодарен на Бог за всички онези простички неща, които ме заобикалят: за утринната роса, слънцето, облаците, дърветата, цветята и песента на птиците.\nДнес ще бъда най-внимателният човек на света. Днес ще споделя радостта си с хората около мен. Благодарение на мен днес някой ще се усмихне.\nЩе създам нещо необичайно и мило за напълно непознат за мен човек. И ще направя най-искрения комплимент на някой, който е тъжен по някаква причина. Ще кажа на детето, че е много специален човек. И тази/този, която/когото обичам – колко много обичам и колко много тя (той) означава в живота ми. Днес ще спра да се тревожа за това, което нямам и ще благодаря на Вселената за всички онези вълшебни неща, които ме заобикалят в този свят. Знам и помня, че безпокойството е просто загуба на ценно време. Моята вяра в собствените ми сили и провидение ще ме доведе до целите ми.\nИ тази вечер, преди да си легна, непременно ще изляза на улицата и ще погледна нагоре – към безкрайното небе, осеяно с милиарди звезди. И възхищавайки се със страхопочитание на красотата на звездите и сребърния диск на Луната, аз ще благодаря на Вселената за цялата тази магия наоколо. И вече през нощта, слагайки глава на възглавницата си, ще бъда благодарен на света за този най-добрия ден в живота си. И сънят ми ще бъда сънят на щастливо дете, което с нетърпение очаква утрешния ден.\nЗащото утре ще бъде най-добрият ден в живота ми!\nХороскоп за седмицата от 19-ти до 25-ти ноември:…\nРазрешете днес на всички важни въпроси да останат без отговор


купи Dianabol стероиди в Плевен България най - евтината цена\nReviews » Dianabol » купи Dianabol стероиди в Плевен България най-евтината цена\nКупи Dianabol хапчета в Плевен България за евтина цена\nАко решите да закупите Dbol в Плевен България-добре дошли в нашия магазин! Dianabol цена в нашата аптека започва от $21 за 10mg таблетки и $50 за 50mg таблетки. За специални промоции и отстъпки Dbol цена, която се предлага в Плевен България и поръчки на едро.\nMethandienone е много популярен анаболен стероид в Плевен България. И това е истината – е втората измисленото стероид, след като тестостерон, Dianabol 10 мг е толкова силен наркотик за сила и мускулен растеж, който просто не можете да спрете да го приемате в пъти.\nТова не е тайна, че този наркотик е страхотно не само за начинаещите в Плевен България, но и за опитни спортисти, които стека таблетки на Dbol с тестостерон, болденон, нандролон деканоат или фенилпропионат. Днес много професионални и начинаещи спортисти в Плевен България усилено изкупуват Dianabol, който потвърждава ефективността и репутацията на този наркотик, спечелени през десетилетия.\nПотребителите купуват Dianabol стероиди в Плевен България, тъй като без съмнение този наркотик има водеща позиция в съотношение качество цена. Ние сме горди да предлагат ниски цени за Dbol, Winstrol, Sustanon и пълна гама от анаболи за продажба в Плевен България. Спестите време и пари, покупка Dbol таблетки и други истински легитимни стероиди в Плевен България от водещи производители. Просто добавете необходимо продукти в количката и следвайте инструкциите на нашия сайт.\nЩракнете тук, за да изкупуват Dianabol хапче Плевен България\nПонякога това е трудно да се повярва, но Dbol, 10mg таблетки са изобретени през 1956 г. и все още остават широко разпространена сред спортистите. Methandienone трябва да бъде много анаболни стероиди, ако културисти в Плевен България го вземе нон стоп и не казвам сбогом с него. Тъй като голямо положително влияние върху апетита и протеини метаболизъм Dbol е много широко предписани наркотици няколко десетки от десетилетия в Плевен България.\nДруга причина защо културисти в Плевен България купуват Dbol стероиди е, че Methandrostenolone също така насърчава натрупване на калция в костната тъкан. Кратко и до точката, Dianabol стероиди и нейните варианти насърчава метаболизма на протеини и ви тонизира като участват в метаболизма.\nАко искате да закупите Dbol таблетки в Плевен България, трябва да знаете, че е много ефективен стероид, Methandienone е също е силно ароматизирани един. Да, тя се превръща в естроген-така че, мазнини съхранение и прекомерно задържане на вода са възможни при високи дози и дълги цикли. Използване на Dianabol мускулна може да изглежда гладка и отпусната. Разбира се, можете да намалите този ефект като като Нолвадекс и Провирон по време на Dbol цикъл – но тя е все още не естроген свободен стероид, помни това. В допълнение Dianabol е достатъчно силна, за да предизвика вирилизация при жените.\nНачинаещи в Плевен България купуват Dbol 10mg и приемат това анаболни за "начален Старт", като сила, тегло, bulkiness и общата енергия са придобили с Methandienone особено бързо и лесно. Тъй като повишава апетита и мускули стават по-големи, да започнете да чувства толкова добре, че Dbol се нарича лекарство за добро настроение. Въпреки това ако сте лесно развълнуван и агресивни на моменти, не предозиране Dianabol, той също може да ви направи истински звяр.\nDbol широко се използва от начинаещи в Плевен България за бързо "ритник" началото на получаване на насипно състояние и увеличаване на силата. За тази голяма цел трябва да вземете таблетки Dianabol за около 6 седмици (атлети го вземе за 4-8 седмици). Dbol стероиди като плато Бъстър трябва да бъдат взети за 8-10 седмици.\nЗа пример тестостерон, Sustanon, болденон или Deca Durabolin. Разбира се, тя работи добре себе си, както и много спортисти са сигурни в това – но повечето културисти в Плевен България го смесват. Така че трябва да мислите, че Dianabol цикъл като това, по-добре да изберете, по-добър резултат, можете да получите.